Andrej Babiš

Andrejus Babišas (, g. 1954 m. rugsėjo 2 d. Bratislavoje, Čekoslovakija) – slovakų kilmės Čekijos verslininkas, politinis ir valstybės veikėjas. Buvo Čekijos finansų ministras (2014–2017), ministras pirmininkas (2017-2021). Jis populistinės partijos ANO lyderis, milijardierius, antras Čekijoje pagal valdomą turtą, transnacionalinio agroholdingo „Agrofert“ savininkas, žiniasklaidos magnatas. 
miniatiūra|240px|left|Su žmona Monika, 2015 m.

 Biografija 

Jo tėvas Stefanas Babišas dirbo prekybos konsultantu Jungtinėse Tautose ir atstovavo Čekoslovakijai Prekybos ir Tarifų derybose (GATT). Dėl to A. Babišas mokėsi Ženevos gimnazijoje. Vėliau baigė Bratislavos ekonomikos universitetą, dirbo tarptautinėje prekyboje.

 Vykdoma politika 

Nuo 2001 m. buvo artimas su Čekijos prezidentu Milošu Zemanu. 2011 m. jis įkūrė populistinę Nepatenkintų piliečių partiją ANO. A. Babišo vykdomą politiką kritikavo  šalies žiniasklaida ir opozicijos partijos dėl jo verslo interesų ir aukšto vyriausybės posto keliamo interesų konflikto. Jis palyginamas su Silvio Berlusconi – žurnalas „Foreign Policy“ jį pavadino „Babiskoniu“, dėl ko A. Babišas pagrasino teismu.

2023 m. dalyvavo Čekijos prezidento visuotiniuose rinkimuose, kuriuos II ture pralaimėjo Petrui Pavelui.Oficialu: Čekijos prezidento rinkimus laimėjo buvęs NATO generolas Pavelas lrt.lt Rinkiminės kampanijos metu A. Babišas pareiškė, jog nesiųstų savo karių ginti Lenkijos ir Baltijos valstybių, jei jas užpultų Rusija.Kandidatas į Čekijos prezidentus: Baltijos šalims ginti karių nesiųsčiau delfi.lt

 Šaltiniai 

 Nuorodos 

 Biografija Vyriausybės svetainėje
  Andrej Babis on Forbes Lists

|-

Kategorija:Čekijos ministrai pirmininkai
Kategorija:Milijardieriai